Document ID: 31994R3127

Ir-Regolament tal-Kummissjoni (KEE) Nru 3127/94
tal-20 ta' Diċembru 1994
li jistabbilixxi regoli dettaljati għall-applikazzjoni tal-iskala Komunitarja għall-gradazzjoni tal-karkassi tal-majjal
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 3220/84 tat-13 ta' Novembru 1984 li jistabbilixxi l-iskal Komunitarja għall-gradazzjoni tal-karkassi tal-majjal [1], kif emendat l-aħħar permezz tar-Regolament (KE) Nru 3513/93 [2], u b'mod partikolari Artikolu 5(1) tiegħu,
Billi r-Regolament tal-Kummissjoni (KEE) Nru 3220/84 introduċa l-użu tad-dissezzjoni parzjali tal-karkassi tal-majjal bħala mezz biex jinkiseb il-piż totali tal-muskoli ħomor irrigati; billi hu neċessarju li jiġi stabbilit fir-Regolament tal-Kummissjoni (KEE) Nru 2967/85 [3], id-dettalji tal-metodu ġdid ta' stima b'mod partikolari n-numru tal-karkassi li għandhom jiġu dissezzjonati u l-metodu ġdid tad-dissezzjoni; billi l-użu tad-dissezzjoni parzjali jwassal għal speċifikazzjoni ġdida tat-tolleranza massima għall-iżball statistiku fl-istima;
Billi hu approprjat li tittejjeb il-proċedura għall-awtorizzazzjoni ta' metodi ġodda ta' gradazzjoni permezz ta'l-introduzzjoni ta' protokoll b'żewġ gradi u l-enumerazzjoni tad-diversi elementi differenti li għandu jkun fih;
Billi l-miżuri previsti f'dan ir-Regolament huma konformi mal-opinjoni tal-Kummitat ta'Ġestjoni għal-Laħam tal-Majjal,
ADOTTAT DAN IR-REGOLAMENT:
Artikolu 1
IR-Regolament (KEE) Nru. 2967/85 qiegħed b'hekk jiġi emendat kif ġej:
1. Artikolu 3 qed jinbidel b'dan li ġej:
"Artikolu 3
1. Il-metodu biex jiġi stmat il-volum tad-dgħif fil-karkassi li huma awtorizzati bħala metodu ta' gradazzjoni fis-sens ta' Artikolu 2(3) tar-Regolament (KEE) Nru 3220/84 hu bażat fuq kampjun rappreżententattiv tal-produzzjoni nazzjonali jew reġjonali kkonċernata tal-laħam tal-majjal permezz tal-metodu ta' stima, li jkun jikkonsisti talanqas f'50 karkassa fejn il- volum tad-dgħif ta' dawn il-karkassi jkun ġie aċċertat skond il-metodu tad-dissezzjoni li hu stabbilit f'Anness I, flimkien ma' metodu ħafif ta' stima ta' karkassi nazzjonalment stabbilit billi tintuża regressjoni doppja jew proċedura oħra pruvata statistikament, u b'tali mod li l-preċiżjoni li tirriżulta tkun ugwali għall-inqas għal dik miksuba meta jintużaw tekniki standard ta' regressjoni komuni fuq 120 karkassi filwaqt li jintuża l-metodu stabbilit f'Anness I.
2. L-awtorizzazzjoni tal-metodi tal- gradazzjoni għandha, barra min hekk, tiġi assoġġettata għall-għerq tal-medja tad-devjazzjoni kwadrata tal-iżball, b'miżura ta' madwar żero, u li tkun anqas minn 2,5.
3. L-Istati Membri għandhom jinfurmaw lill-Kummissjoni, permezz ta' protokoll, dwar il-metodi tal-gradazzjoni li huma jixtiequ li jiġu awtorizzati biex jiġu applikati fit-territorju tagħhom, billi jiddeskrivu l-prova tad-dissezzjoni u jindikaw il-prinċipji li fuqhom dawn il-metodi jkunu bażati u l-ekwazzjonijiet użati biex issir stima tal-perċentwal tad-dgħif. Il-protokoll għandu jkun fih żewġ partijiet u dawn għandhom jinkludu l-elementi previsti f'Anness II. L-ewwel parti tal-protokoll tiġi preżentata lill-Kummissjoni qabel ma tibda l-prova tad-dissezzjoni.
L-applikazzjoni tal-metodi tal-gradazzjoni fit-territorju ta'l-Istat Membru għandha tiġi awtorizzata skond il-proċedura prevista f'Artikolu 24 tar-Regolament (KEE) Nru 2759/75 fuq il-bażi tal-protokoll.
4. L-applikazzjoni tal-metodi tal-gradazzjoni għandha tikkorispondi f'kull partikolarità mad-deskrizzjoni tad-Deċiżjoni tal-Komunità li tawtorizzahom.";
2. L-Anness ta' dan ir-Regolament qed jiġi miżjud bħala Anness I u II mar-Regolament (KEE) Nru 2967/85.
Artikolu 2
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta' Diċembru 1994.

Labels: 12
17
19